รัฐบาลไทย-ข่าวทำเนียบรัฐบาล-กรมบัญชีกลางมอบรางวัล คบจ. ดีเด่น ประจำปี 2561 เพื่อเชิดชูเกียรติให้กับ คบจ.
วันพฤหัสบดีที่ 19 กันยายน 2562
กรมบัญชีกลางมอบรางวัล คบจ. ดีเด่น ประจําปี 2561 เพื่อเชิดชูเกียรติให้กับ คบจ.
กรมบัญชีกลางจัดงานมอบรางวัล คบจ.ดีเด่น ประจําปีงบประมาณ พ.ศ. 2561 เป็นประจําทุกปีอย่างต่อเนื่อง  มีเป้าหมายให้ คบจ. สามารถขับเคลื่อนและสานต่อนโยบายของกระทรวงการคลังและนโยบายของรัฐบาลลงสู่กลุ่มเป้าหมายและประชาชนในส่วนภูมิภาค เพื่อพัฒนาเศรษฐกิจให้ยั่งยืน
กรมบัญชีกลางจัดงานมอบรางวัล คบจ. ดีเด่น ประจําปีงบประมาณ พ.ศ. 2561 เป็นประจําทุกปีอย่างต่อเนื่อง มีเป้าหมายให้ คบจ. สามารถขับเคลื่อนและสานต่อนโยบายของกระทรวงการคลังและนโยบายของรัฐบาลลงสู่กลุ่มเป้าหมายและประชาชนในส่วนภูมิภาค เพื่อพัฒนาเศรษฐกิจให้ยั่งยืน รวมถึงเป็นการเชิดชูเกียรติยศให้กับ คบจ. ที่มีผลงานดีเด่น
นายนรินทร์ กัลยาณมิตร รองปลัดกระทรวงการคลัง เปิดเผยภายหลังพิธีมอบรางวัล คบจ. ดีเด่น ประจําปีงบประมาณ พ.ศ. 2561 โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง เป็นประธานมอบรางวัล ในวันพฤหัสบดีที่ 19 กันยายน 2562 ณ ห้อง Petchpailin Room ชั้น 11 โรงแรมวินเซอร์ สวีทส์ กรุงเทพมหานคร ว่า กรมบัญชีกลางได้จัดงานมอบรางวัล คบจ. ดีเด่น มาอย่างต่อเนื่องเป็นประจําทุกปี เพื่อเป็นการมอบรางวัลให้แก่ผู้บริหารการคลังประจําจังหวัด ประกอบด้วย หัวหน้าส่วนราชการ รัฐวิสาหกิจ และหน่วยงานในกํากับของกระทรวงการคลังในส่วนภูมิภาค เป็นกรรมการ โดยมีคลังจังหวัดเป็นประธาน ซึ่งทําหน้าที่เป็นกลไกสําคัญในการขับเคลื่อนและผลักดันโครงการตามแผนยุทธศาสตร์ของนโยบายกระทรวงการคลังและนโยบายรัฐบาล เพื่อมุ่งหวังแก้ไขปัญหาให้กับพี่น้องประชาชน เช่น การแก้ไขปัญหาหนี้สินภาคประชาชน (หนี้นอกระบบ) การผลักดันให้ประชาชนทุกกลุ่มมีเงินออมในระยะยาวเพื่อรองรับวัยเกษียณ และการเพิ่มประสิทธิภาพการคลังท้องถิ่น เป็นต้น โดยการขับเคลื่อนของทีมเฉพาะกิจวายุภักษ์เพื่อการแปลงยุทธศาสตร์กระทรวงการคลังสู่ภูมิภาค ซึ่งมีปลัดกระทรวงการคลังเป็นประธาน หัวหน้าหน่วยงาน ในสังกัดกระทรวงการคลัง ผู้แทนจากธนาคารแห่งประเทศไทย สํานักงานคณะกรรมการพัฒนาการเศรษฐกิจและสังคมแห่งชาติ เป็นกรรมการ และมีรองอธิบดีกรมบัญชีกลาง เป็นกรรมการและเลขานุการ
นายนรินทร์ กัลยาณมิตร กล่าวเพิ่มเติมว่า ในปีงบประมาณ พ.ศ. 2561 ทีมเฉพาะกิจวายุภักษ์เพื่อการแปลงยุทธศาสตร์กระทรวงการคลังสู่ภูมิภาค สนับสนุนและติดตามการทํางานของ คบจ. เพื่อส่งเสริมการปฏิบัติงานที่ได้รับมอบหมายให้มีประสิทธิภาพและประสิทธิผลไปในทิศทางเดียวกัน โดยกําหนดหลักเกณฑ์การพิจารณาการประเมินผลการดําเนินงานหน่วยงานภายใน คบจ. เพื่อส่งเสริมการปฏิบัติงานด้านการเงินการคลังของส่วนราชการและรัฐวิสาหกิจใน คบจ. ให้มีประสิทธิภาพ จึงมีเกณฑ์การพิจารณาซึ่งจะแบ่งออกเป็น 10 มาตรา ได้แก่ 1.การแก้ไขปัญหาหนี้นอกระบบอย่างบูรณาการ 2.โครงการ National e- Payment 3.กองทุนการออมแห่งชาติ 4.มาตรการภาษี 5.การกู้ยืมเงินกองทุน เงินให้กู้ยืมเพื่อการศึกษา (กยศ.) / กองทุนเงินกู้ยืมเพื่อการศึกษาที่ผูกกับรายได้ในอนาคต (กรอ.)
6.การกระตุ้นเศรษฐกิจจังหวัด 7.ชมรมวิสาหกิจเริ่มต้น (Startup Club) 8.อังกฤษหมู หมู สําหรับคนคลัง 9.แบบสอบถามสํานักงานคลังจังหวัดด้านเศรษฐกิจ และ 10.กระทรวงการคลังคุณธรรม
ทั้งนี้ จากเกณฑ์การพิจารณา คบจ. ทั้ง 76 จังหวัด ดําเนินภารกิจได้อย่างมีประสิทธิภาพและสามารถดําเนินนโยบายรัฐบาลต่าง ๆ ให้บรรลุตามวัตถุประสงค์ จึงเห็นสมควรมอบรางวัลเพื่อเป็นการเชิดชูเกียรติและขวัญกําลังใจแก่ คบจ. ที่มีผลการดําเนินงานในปีงบประมาณ พ.ศ. 2561 ผ่านเกณฑ์การประเมิน คบจ. ดีเด่น ซึ่งแบ่งรางวัลเป็น
4 ระดับ คือ ระดับดีเลิศ ระดับดีเด่น ระดับดี และระดับชมเชย และมี คบจ. ที่ผ่านเกณฑ์การพิจารณา จํานวน 43 คบจ. ได้แก่ ระดับดีเลิศ จํานวน 10 จังหวัด คือ คบจ. จันทบุรี ตราด ลําปาง ลําพูน กาญจนบุรี นครปฐม ประจวบคีรีขันธ์ เพชรบุรี สมุทรสาคร และสุพรรณบุรี ระดับดีเด่น จํานวน 8 จังหวัด คือ คบจ. ปทุมธานี เลย หนองคาย อุดรธานี กําแพงเพชร สุโขทัย สมุทรสงคราม และตรัง ระดับดี จํานวน 16 จังหวัด คือ คบจ. ฉะเชิงเทรา ชลบุรี ระยอง สระแก้ว ยโสธร มหาสารคาม มุกดาหาร เชียงใหม่ น่าน แพร่ แม่ฮ่องสอน อุทัยธานี ราชบุรี ชุมพร ภูเก็ต และปัตตานี และระดับชมเชย จํานวน 9 จังหวัด คือ คบจ. นนทบุรี กาฬสินธุ์ หนองบัวลําภู นครพนม พะเยา อุตรดิตถ์ กระบี่ ระนอง และสงขลา
นางสาวสุทธิรัตน์ รัตนโชติ อธิบดีกรมบัญชีกลาง กล่าวต่อท้ายว่า การมอบรางวัลในครั้งนี้ ถือว่าเป็นการเชิดชูเกียรติยศให้กับ คบจ. ที่มีผลงานดีเด่น เพื่อเป็นต้นแบบในการปฏิบัติงานให้กับ คบจ. อื่น ๆ นําไปประพฤติปฏิบัติตาม และยังเป็นการสร้างขวัญและกําลังใจให้กับคณะผู้บริหารการคลังประจําจังหวัดในการขับเคลื่อนนโยบายของกระทรวงการคลังและรัฐบาล และผลักดันโครงการตามแผนยุทธศาสตร์ของกระทรวงการคลังสู่ภูมิภาค เนื่องจาก คบจ. เป็นกลไกสําคัญในการบริหารงานของส่วนราชการ รวมทั้งสามารถบริหารจัดการ การใช้จ่ายเงินของส่วนราชการให้เกิดประโยชน์ต่อประเทศและประชาชนสูงสุด เพื่อพัฒนาเศรษฐกิจให้ยั่งยืนต่อไปในอนาคต